Det kom frem i forbindelse med grundlovsforhør mandag morgen, skriver nordjyske.dk. Ifølge netavisen nægter parret, en 23-årig kvinde og en 27-årig mand, begge fra Aarhus-kanten, at have kørt en nordmand over med vilje. Parret påstod i forbindelse med grundlovsforhøret, at manden sprang ud foran bilen, og de havde ikke mulighed for at undgå at ramme ham. Nordmanden er fortsat i livsfare. Parret turnerede lørdag aften og nat rundt i Løkken, og er nu også sigtet for adskillige voldelige overfald. Blandt andet skulle den 27-årige mand have smidt en 11 kilo tung gasflaske i hovedet på en af ejerne på Diskotek Pakhuset i Løkken.

Referat:
Det par, der er sigtet for forsøg på manddrab, idet parret ifølge politiet har kørt en mand over med vilje, nægter sig skyldig, oplyser nordjyske.dk.